Jiří Tožička
Jiří Tožička (Prága, 1901. november 14. – Prága, 1981. május 15.) Európa-bajnok és világbajnoki bronzérmes csehszlovák jégkorongozó, olimpikon.

Az 1928. évi téli olimpiai játékokra visszatért a jégkorongtornára. A csehszlovákok a B csoportba kerültek. Az első mérkőzésen a svédektől kikaptak 3–0-ra, majd a lengyeleket verték 3–2-ra. A csoportban a másodikok lettek és nem jutottak tovább. Összesítésben a 8. helyen végeztek.

Az 1932. évi téli olimpiai játékokon nem vettek részt a jégkorongtornán.

Utolsó olimpiája 1936. évi téli olimpiai játékok volt. A jégkorongtornán a C csoportba kerültek. Itt a magyar, a francia és a Belga válogatott volt az ellenfelük. Mind a három csapatot legyőzték és kapott gól nélkül első helyen jutottak tovább a középdöntő B csoportjába, ahol az amerikai, a svéd és az osztrák válogatott volt az ellenfelük. Csak az amerikaiaktól kaptak ki és csoport másodikként bejutottak a négyes döntőbe. Ott már nem volt esélyük éremszerzésre, mert mind a három csapattól (Kanada, Nagy-Britannia, Amerika) kikaptak és gólt sem tudtak ütni.

Az 1929-es jégkorong-Európa-bajnokságon aranyérmes lett. 1931-ben Európa-bajnoki bronzérmes, 1933-ban világbajnoki bronzérmes és Európa-bajnok, 1934-ben és 1935-ben Európa-bajnoki bronzérmes volt.

Jegyzetek

Források 
Statisztika

Adatok

1901-ben született személyek
1981-ben elhunyt személyek
Prágaiak
Csehszlovák jégkorongozók
Csehszlovák olimpikonok
Európa-bajnok jégkorongozók